2016. gada \_\_\_.\_\_\_\_\_\_\_\_\_ Noteikumi Nr.

Rīgā (prot. Nr. .§)

**Darbības programmas „Izaugsme un nodarbinātība” 6.3.1. specifiskā atbalsta mērķa „Palielināt reģionālo mobilitāti, uzlabojot valsts reģionālo autoceļu kvalitāti” īstenošanas noteikumi**

*Izdoti saskaņā ar Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 13. punktu*

**I. Vispārīgie jautājumi**

1. Noteikumi nosaka:
	1. kārtību, kādā īsteno darbības programmas „Izaugsme un nodarbinātība” prioritārā virziena „Ilgtspējīga transporta sistēma” 6.3.1. specifiskā atbalsta mērķi „Palielināt reģionālo mobilitāti, uzlabojot valsts reģionālo autoceļu kvalitāti” (turpmāk – specifiskais atbalsta mērķis);
	2. specifiskā atbalsta mērķi;
	3. specifiskajam atbalsta mērķim pieejamo finansējumu;
	4. prasības Eiropas Reģionālā attīstības fonda projekta iesniedzējam (turpmāk – projekta iesniedzējs);
	5. atbalstāmo darbību un izmaksu attiecināmības nosacījumus;
	6. vienošanās par projekta īstenošanu vienpusējā uzteikuma nosacījumus.
2. Specifiskā atbalsta mērķis ir uzlabot valsts reģionālo autoceļu pieejamību un to kvalitāti, veicot autoceļu infrastruktūras saglabāšanas pasākumus, tai skaitā reģionālo autoceļu pārbūvi, virsmas nestspējas stiprināšanu, vienlaikus īstenojot ceļu satiksmes drošības uzlabošanu.
3. Specifiskā atbalsta mērķa grupa ir satiksmes dalībnieki.
4. Specifiskā atbalsta mērķa ietvaros ir sasniedzami šādi uzraudzības rādītāji
	1. līdz 2023.gada 31.decembrim sasniedzams iznākuma rādītājs – pārbūvēti vai modernizēti valsts reģionālie autoceļi 574 km garumā, tai skaitā līdz 2018.gada 31.decembrim izsludināti būvniecības iepirkumi 20% no kopējo pārbūvējamo ceļa posmu skaita;
	2. līdz 2023.gada 31.decembrim sasniedzami rezultāta rādītāji:

4.2.1.valsts reģionālo autoceļu sliktā un ļoti sliktā stāvoklī īpatsvars samazināts no 53.7% līdz 26% no kopējā valsts reģionālo autoceļu tīkla;

 4.2.2. vidējais laika ietaupījums uz vienu kilometru pārbūvējot valsts reģionālo autoceļu ar asfalta segumu palielināts no 5 līdz 9 sekundēm;

* 1. finanšu rādītājs – līdz 2018.gada 31.decembrim sertificēti izdevumi 72 852 630 *euro* apmērā;
1. Specifiskā atbalsta mērķi īsteno ierobežotas projektu iesniegumu atlases veidā.
2. Specifiskā atbalsta mērķa ietvaros atbildīgās iestādes funkcijas pilda Satiksmes ministrija.
3. Specifiskā atbalsta mērķim plānotais kopējais attiecināmais finansējums ir 277 032 428 *euro*, tai skaitā Eiropas Reģionālās attīstības fonda finansējums - 235 477 563 *euro* un valsts budžeta finansējums – 41 554 865 *euro*.
4. Maksimālais attiecināmais Eiropas Reģionālās attīstības fonda finansējuma apmērs projektā ir 85 % no projektam plānotā kopējā attiecināmā finansējuma.
5. Pieejamais kopējais attiecināmais finansējums vienošanos par projekta īstenošanu slēgšanai līdz 2018.gada 31.decembrim ir 260 134 768 *euro*, tai skaitā 221 114 552 *euro* Eiropas Reģionālās attīstības fonda finansējums un 39 020 216 *euro* valsts budžeta finansējums, šī finansējuma ietvaros paredzot 4.1. apakšpunkta iznākuma rādītāja plānojumu 539 km apmērā.
6. No 2019. gada 1.janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamā attiecināmā finansējuma apjomu līdz šo noteikumu 7.punktā noteiktajam finansējumam.

**II. Prasības projekta iesniedzējam**

1. Projekta iesniedzējs ir Satiksmes ministrija, kuras vārdā atbilstoši likuma "Par autoceļiem" 7.panta trešajai daļai un deleģēšanas līgumam darbojas valsts akciju sabiedrība „Latvijas Valsts ceļi”, kas veiks Satiksmes ministrijas kā Eiropas Savienības fondu projekta iesniedzēja funkcijas.
2. Projekta iesniedzējs, kas pēc projekta apstiprināšanas ir arī finansējuma saņēmējs (turpmāk – finansējuma saņēmējs), sagatavo un iesniedz sadarbības iestādei projekta iesniegumu saskaņā ar projekta iesnieguma atlases nolikuma prasībām, pievienojot projekta iesniegumam veikto izmaksu un ieguvumu analīzi.

**III. Atbalstāmās darbības un izmaksas**

1. Specifiskā atbalsta mērķa ietvaros atbalstāmas darbības ir valsts reģionālo autoceļu, kas savieno starptautiskas, nacionālas un reģionālas nozīmes attīstības centrus ar TEN-T autoceļu tīklu, pārbūve.
2. Specifiskā atbalsta mērķa ietvaros plāno tiešās attiecināmās izmaksas:
	1. būvniecības īstenošanai tieši nepieciešamās zemes iegādes izmaksas ne vairāk kā 10% no projekta attiecināmo izmaksu kopsummas;
	2. būvlaukuma ierīkošanas un novākšanas izmaksas;
	3. apbraucamo ceļu būvniecības, nojaukšanas un uzturēšanas izmaksas pamatceļa būvniecības laikā;
	4. pievadceļu uzturēšanas izmaksas pamatceļa būvniecības laikā;
	5. pamatceļa būvniecības izmaksas;
	6. ceļa kompleksam piegulošo inženiertīklu būvniecības izmaksas, ne vairāk kā 10 % no projekta attiecināmo izmaksu kopsummas. Izmaksas attiecināmas tikai gadījumā, ja tiek nodrošināts sertificēta būvinženiera ekspertīzes atzinums, kurā konstatēts, ka, projekta ietvaros veicot plānotos ieguldījumus noteiktās teritorijās, nav iespējams izvairīties no minētās infrastruktūras bojāšanas vai pārbūves, un ieguldījumi inženiertīklu pārbūvē tiek veikti nemainot inženiertīklu tehniskos parametrus un neradot priekšrocības to īpašniekiem.
	7. satiksmes mezglu izveides un likvidācijas izmaksas, lai nodrošinātu satiksmei drošus pievienojumus pamatceļam;
	8. ar pamatceļa būvniecību saistīto vietējo ceļu tīkla pārbūves izmaksas, ja tie nedalāmi saistīti ar projekta īstenošanu;
	9. ar velosipēdistu un gājēju ceļu izbūvi saistītās izmaksas, lai novērstu infrastruktūras pārrāvumus, ja minētajām darbībām nav nepieciešama zemes iegāde;
	10. labiekārtošanas izmaksas, tai skaitā autobusu pieturvietas, apgaismojuma līnijas, apzaļumošana, lietusūdens savākšanas un attīrīšanas iekārtu izbūve atbilstoši būvprojekta risinājumam;
	11. satiksmes organizācijas tehnisko līdzekļu uzstādīšanas un atjaunošanas izmaksas, piemēram, ceļa zīmes, luksofori, signālstabiņi, aizsargbarjeras, gājēju barjeras, vertikālie un horizontālie ceļa apzīmējumi;
	12. satiksmes vadības aprīkojuma uzstādīšanas un atjaunošanas izmaksas, piemēram, meteoroloģiskās stacijas, kas nepieciešamas konkrētā ceļa posma seguma stāvokļa noteikšanai, un satiksmes intensitātes uzskaites punkti;
	13. būvdarbu uzraudzības izmaksas un autoruzraudzības izmaksas;
	14. informācijas un publicitātes pasākumu izmaksas, atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana;
	15. pasākumu izmaksas vides aizsardzības prasību nodrošināšanai, ciktāl to paredz normatīvie akti vides aizsardzības prasību jomā;
	16. ceļu drošības audita izmaksas un ekspertīžu izmaksas;
	17. projektēšanas izmaksas;
	18. projekta attiecināmo izmaksu rezerve ne vairāk kā 10% apmērā no attiecināmo būvniecības izmaksu kopsummas, ja projekta apstiprināšanas brīdī nav apstiprināts būvprojekts.
3. Šo noteikumu 14.3., 14.4., 14.7., 14.8., 14.9. un 14.10. apakšpunktā minētās izmaksas kopā nepārsniedz 10% no projekta kopējām attiecināmajām izmaksām.
4. Šo noteikumu 14.13., 14.16. un 14.17. apakšpunktā minētās izmaksas kopā nepārsniedz 10% no projekta kopējām attiecināmajām izmaksām.
5. Īstenojot specifiskā atbalsta mērķi ir atbalstāma vides nosacījumu integrācija preču, pakalpojumu un būvniecības iepirkumos (zaļais publiskais iepirkums).
6. Īstenojot specifiskā atbalsta mērķi ir atbalstāmas personu ar invaliditāti intereses pārstāvošo nevalstisko organizāciju ekspertu konsultācijas, tās paredzot projektēšanas vai būvniecības līgumu/izmaksu ietvaros.
7. Pievienotās vērtības nodokļa izmaksas šo noteikumu 14.punktā minētajām izmaksu pozīcijām ir attiecināmas izmaksas, ja tās nav atmaksājamas nodokļu politiku reglamentējošos normatīvajos aktos noteiktajā kārtībā.
8. Specifiskā atbalsta mērķa atbalstāmo darbību ietvaros radušās izmaksas var uzskatīt par attiecināmām finansēšanai no Eiropas Reģionālā attīstības fonda un valsts budžeta līdzfinansējuma, ja tās atbilst šo noteikumu 14. punktā ietvertajām izmaksu pozīcijām un 15.punktā un 16.punktā noteiktajiem izmaksu apjoma ierobežojumiem, un ir radušās ne agrāk kā 2014.gada 1.janvārī.

**IV. Specifiskā atbalsta mērķa un projekta īstenošanas nosacījumi**

1. Īstenojot projektu, finansējuma saņēmējs:
	1. nodrošina projekta rezultātu ilgtspēju vismaz piecus gadus pēc projekta pabeigšanas valsts autoceļu uzturēšanai un atjaunošanai valsts budžetā paredzēto līdzekļu ietvaros, atbilstoši normatīvajiem aktiem par valsts un pašvaldību autoceļu ikdienas uzturēšanas prasībām un to izpildes kontroli;
	2. nodrošina projekta īstenošanas rezultātā radīto vērtību uzturēšanu, laikus plānojot uzturēšanas un periodiskus nodilušo konstrukciju atjaunošanas darbus un finansējuma piešķiršanu šiem darbiem turpmākos 20 gadus pēc projekta īstenošanas valsts autoceļu uzturēšanai un atjaunošanai valsts budžetā paredzēto līdzekļu ietvaros, atbilstoši normatīvajam aktiem par valsts un pašvaldību autoceļu ikdienas uzturēšanas prasībām un to izpildes kontroli;
	3. uzkrāj datus par projekta ietekmi uz šo noteikumu 4.1.un 4.2. apakšpunktā minētajiem rādītājiem un nodrošina vienotu metodoloģiju rādītāju uzskaitei projektos;
	4. uzskaita un uzkrāj datus par vidējo satiksmes intensitāti jeb automašīnu skaitu diennaktī, tai skaitā kravas transportlīdzekļiem, pārbūvētajos ceļu posmos gadu pēc posma nodošanas ekspluatācijā;
	5. nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17 decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 un normatīvajos aktos par kārtību, kādā Eiropas Savienības struktūrfondu un Kohēzijas fonda ieviešanā 2014.–2020.gada plānošanas periodā nodrošināma komunikācijas un vizuālās identitātes prasību ievērošana;
	6. savā tīmekļa vietnē ne retāk kā reizi trijos mēnešos ievieto aktuālu informāciju par projekta īstenošanu;
	7. nodrošina, ka projektā plānotie darbi netiek finansēti vai līdzfinansēti, kā arī nav plānots tos finansēt vai līdzfinansēt no citiem valsts un ārvalstu finanšu atbalsta instrumentiem.
2. Sadarbības iestādei ir tiesības vienpusēji atkāpties no noslēgtās vienošanās par projekta īstenošanu jebkurā no šādiem gadījumiem:
	1. finansējuma saņēmējs nepilda vienošanos par projekta īstenošanu, tai skaitā, netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt specifiskā atbalsta mērķa iznākuma un uzraudzības rādītāju sasniegšanu;
	2. citos gadījumos, kas noteikti vienošanās par projekta īstenošanu nosacījumos.
3. Specifiskā atbalsta mērķa ietvaros projektu īsteno saskaņā ar vienošanos par projekta īstenošanu, bet ne ilgāk kā līdz 2022.gada 31.decembrim.
4. Projekta īstenošanas vieta ir Latvijas Republikas teritorija.

Ministru prezidente L.Straujuma

Satiksmes ministra p.i.

iekšlietu ministrs R.Kozlovskis

Iesniedzējs: Satiksmes ministra p.i.

iekšlietu ministrs R.Kozlovskis

Vīza: Valsts sekretārs K.Ozoliņš

03.02.2016. 10:00

1385

G.Kupča, 67028023

Gunita.Kupca@sam.gov.lv